Man met eerste kunsmatige hart sterfDie Carmat-hart ŉ Man wat twee en ŉ half maande gelede die eerste kunsmatige hart ontvang het, is oorlede. “ŉ 76-jarige man met terminale hartkanker het 75 dae ná die oorplanting van die eerste Carmat-kunsmatige hartoorplanting gesterf,” het ŉ woordvoerder van die Georges-Pompidou Europese hospitaal in ŉ verklaring gesê. Die man is op 2 Maart 2014 oorlede. Kunsmatige harte word al ŉ paar jaar lank gebruik as ŉ tydelike oplossing vir pasiënte met chroniese hartprobleme. Die produk van die Franse biomediese maatskappy Carmat het ten doel om ŉ langtermynoplossing te bied terwyl ŉ pasiënt vir ŉ skenkershart wag. Aldus die verklaring sal die oorsaak van die man se dood eers bepaal word ná ŉ deeglike analise van die oortollige mediese en tegniese data wat opgeneem is. Die kunsmatige hart, wat in sy eie eenheid in die pasiënt se bors oorgeplant word, gebruik sagte “biomateriaal” en ŉ reeks sensors om die kontraksies van die hart na te boots. Klik hier om nog foto’s van die Carmat-hart te sien. Die pasiënt het op 18 Desember sy kunsmatige hart ontvang. Volgens Carmat benodig nagenoeg 100 000 mense in Europa en Amerika ŉ hartoorplanting. Carmat se eweknie in Amerika het goedkeuring om die AbioCor-kunsmatige hart oor te plant vir pasiënte met terminale hartversaking of ŉ lewensverwagting van minder as 30 dae, wat nie kwalifiseer vir ŉ natuurlike hartoorplanting nie en geen ander lewensvatbare behandelingsopsies het nie. -SAPA